Okresná prokuratúra Košice II 
Mojmírova 5, 040 46 Košice 1 	

Sp. zn. : 3 Pv 323/11/8803	Košice II, 30.10.2012
EEČ : 2-64-358-2012

U Z N E S E N I E

Trestná vec:	obvinený XXXXX 
Trestný čin:	podvod podľa § 250 odsek 1 Trestného zákona číslo 140/1961 Zbierky zákonov v znení zákona číslo 613/2004 Zbierky zákonov

Rozhodol: 	prokurátor Okresnej prokuratúry Košice II
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	V trestnej veci vedenej za trestný čin podvodu podľa § 250 ods. 1 Trestného zákona č. 140/1961 Zb. účinného v čase spáchania činu, ktorého sa mal dopustiť  obvinený XXXXX na tom skutkovom, že v Košiciach, na ul. Pri prachárni č. 6, dňa 05.12.2003, prostredníctvom obchodného zástupcu Nay Elektrodom po predložení falošného potvrdenia o zamestnaní uzatvoril so spoločnosťou XXXXX XXXXX, XXXXX úverovú zmluvu č. XXXXX, na základe ktorej si prevzal mrazničku zn. Whirlpool, DVD prehrávač zn. Grundig a hudobnú zostavu zn. Aiwa  v  celkovej  hodnote 849,66 € (25.597,-Sk) a zaviazal sa uvedenú sumu splatiť v 18-tich pravidelných mesačných splátkach vo výške 62,57 € (1.885,-Sk), pričom po prevzatí neuhradil ani jednu mesačnú splátku, na výzvy k splateniu celého úveru zo dňa 18.11.2004 nereagoval, čím takto pre spoločnosť XXXXX, spôsobil celkovo škodu vo výške 849,66 € (25.597,-Sk), 
 
lebo je trestné stíhanie neprípustné podľa § 9 odsek 1 písmeno d
Odôvodnenie:
Uznesením policajného orgánu Okresného riaditeľstva PZ ÚJaKP Oddelenia skráteného vyšetrovania  XXXXX - XXXXX, sp. zn. ORP-XXXXX zo dňa 14.12.2004 bolo podľa § 160 ods. 1 Trestného poriadku č. 141/1961 Zb. v znení neskorších predpisov začaté trestné stíhanie a súčasne bolo podľa § 163 ods. 1 Trestného poriadku č. 141/1961 Zb. v znení neskorších predpisov XXXXX vznesené obvinenie za trestný čin podvodu podľa § 250 ods. 1 Trestného zákona č. 140/1961 Zb. účinného v čase spáchania činu pre skutok, že v Košiciach, na ul. Pri prachárni č. 6, dňa 05.12.2003, prostredníctvom obchodného zástupcu Nay Elektrodom po predložení falošného potvrdenia o zamestnaní uzatvoril so spoločnosťou XXXXX úverovú zmluvu č. XXXXX, na základe ktorej si prevzal mrazničku zn. Whirlpool, DVD prehrávač zn. Grundig a hudobnú zostavu zn. Aiwa  v  celkovej  hodnote 849,66 € (25.597,-Sk) a zaviazal sa uvedenú sumu splatiť v 18-tich pravidelných mesačných splátkach vo výške 62,57 € (1.885,-Sk), pričom po prevzatí neuhradil ani jednu mesačnú splátku, na výzvy k splateniu celého úveru zo dňa 18.11.2004 nereagoval, čím takto pre spoločnosť XXXXX, spôsobil celkovo škodu vo výške 849,66 € (25.597,-Sk). 
	
V priebehu vyšetrovania obvinený XXXXX spáchanie skutku priznal v plnom rozsahu s tým, že oslovil ho neznámy muž, či si nechce privyrobiť a takto za odmenu 7.000,-Sk pre tohto muža, ktorý mu aj dal potvrdenie o zamestnaní, predmetný tovar zakúpil a odovzdal mu ho. 

Zo svojho konania je taktiež usvedčovaný výpoveďou zástupcu poškodeného XXXXX a svedka XXXXX, ktorý uviedol, že ich spoločnosť XXXXX XXXXX, nevydala potvrdenie o zamestnaní obvinenému, ich spoločnosť ani oficiálne žiadnych pracovníkov nezamestnávala a nevie ani ako sa obvinený dostal k takémuto potvrdeniu.

Skutkové zistenia sú taktiež objektivizované listinnými dôkazmi vo veci. 

Z úmrtného listu matričného úradu Úřadu městského obvodu Plzeň 3 vyplýva, že obvinený XXXXX dňa XXXXX zomrel v Plzni, ČR.

Podľa § 215 ods. 1 písm. d) Trestného poriadku prokurátor zastaví trestné stíhanie, ak je trestné stíhanie neprípustné podľa § 9.

Podľa § 9 ods. 1 písm. d) Trestného poriadku, trestné stíhanie nemožno začať, a ak už bolo začaté, nemožno v ňom pokračovať a musí byť zastavené proti tomu, kto zomrel. 

S poukazom na všetky uvedené skutočnosti, keďže je trestné stíhanie neprípustné, pretože obvinený zomrel, bolo potrebné rozhodnúť v zmysle výrokovej časti tohto uznesenia a trestné stíhanie podľa § 215 ods. 1 písm. d) Trestného poriadku zastaviť. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Kamil Lehotský
prokurátor